stanford-oval/wikipedia huggingface dataset:
קלרה המבורגר
קורות חייה

קלרה המבורגר נולדה במשפחה בורגנית יהודית, אביה היה רופא כירורג, מנתח, והוריה ייעדו אותה לקריירה רפואית, אך היא החלה את הכשרתה כמוזיקאית באמצעות לימודי הפסנתר שלה בגיל שמונה. בתקופת השואה, ובמיוחד בתקופת שלטונה של מפלגת צלב החץ הסתתרה עם משפחתה בבודפשט וניצלו.
קלרה סיימה את לימודיה ב"בלה בארטוק תיכון מקצועי להכשרת מוזיקה וכלי נגינה" (Bartók Béla Zeneművészeti és Hangszerészképző Gyakorló Szakgimnázium), בהתמחות בפסנתר. מאחר שלא התקבלה תחילה לאקדמיה למוזיקה ע"ש פרנץ ליסט, למדה במשך שנה במחלקה ההונגרית-צרפתית בפקולטה למדעי הרוח של אוניברסיטת אטווש לוראנד (ELTE). בשנת 1954, התקבלה למחלקה למוזיקולוגיה של האקדמיה למוזיקה ע"ש ליסט פרנץ. בנצה סאבולצ'י,זולטאן גארדוני ומוזיקאים מפורסמים אחרים היו מוריה. ב-1957 נישאה לאיבאן קרטס, לימים מבקר אופרה ועורך ברדיו. היא קיבלה את תעודת הגמר והתואר שלה ב-1959.
לאחר שסיימה את לימודיה עבדה כמתמחה בספריית האקדמיה ההונגרית למדעים, ולאחר מכן כספרנית באולפן המוזיקה של הספרייה הלאומית על שם סצ'ני. מ-1966 ועד לפרישתו ב-1989, היא הייתה העורכת האחראית (ראשית) של מערכת הספרות והאמנות של הוצאת גונדולה. ב-1981 קיבל את התואר המדעי של דוקטורנטית למוזיקולוגיה, וב-1982 קיבלה את הדוקטורט (PHD) במדעי הרוח. בשנת 2003 קיבלה דוקטורט אקדמי (הזכות להנחות דוקטורנטים בעבודת הדוקטורט שלהם – הביטציה). כחלק מעבודת ההוראה שלה, ערכה בשנים 1999 וב-2002 סמינרים בשם "המוזיקה של פרנץ ליסט" לסטודנטים במגמת מוזיקולוגיה באוניברסיטה למוזיקה, וכן הייתה חברה בחבר השופטים בבחינות לתוארים .D.L.A ו-PhD. (תואר דוקטור לאמנויות ליברליות –.D.L.A – הוא דוקטורט אמנותי מקצועי בתחום האמנויות הליברליות, לרבות אדריכלות, מחול, מוזיקה, תיאטרון ואמנות פלסטית. כמו דוקטורטים אחרים, הוא תואר אקדמי ברמה הגבוהה ביותר).
תחום המחקר העיקרי שלה הוא חייו והמוזיקה של פרנץ ליסט. היא פרסמה מחקרים וספרים רבים בהונגרית ובשפות זרות רבות אחרות בנושא זה. המבורגר נתנה הרצאות במספר מדינות באירופה (אוסטריה, בלגיה, צרפת, הולנד, גרמניה, איטליה, שוודיה, אוקראינה) ובאמריקה הצפונית (ארצות הברית, קנדה).
קלרה המבורגר היא סגנית יושב ראש הוועדה למוזיקולוגיה של האקדמיה ההונגרית למדעים ובין השנים 1991 לבין 2005 הייתה המזכירה הכללית של אגודת פרנץ ליסט ההונגרית.
ספריה (מבחר)

פרנץ ליסט (מונוגרפיה קטנה). הוצאת Gondolat Könyvkiadó, בודפשט, 1966. מהדורה שנייה מורחבת ומשופרת 1980. בגרמנית : Corvina Könyvkiadó, בודפשט, 1973, מהדורה מורחבת ומתוקנת 1986. באנגלית : Corvina, Budapest, 1986
רז'ה קוקאי – המלחינים ההונגרים של היום בהוצאת Zeneműkiadó, בודפשט, 1968
בעריכה: פרנץ ליסט. תרומות של סופרים הונגרים. (Franz Liszt. Beiträge von ungarischen Autoren). קורווינה, בודפשט, 1973. מסת"ב 9789631300888
בתרגום ועם הערותיה: קוזימה וגנר: יומן, 1869–1883. מבחר ; הקדמה: ג'רג' קרו – György Kroó; מחשבה, בודפשט, 1983. מסת"ב 9789632813332
מדריך ליסט. הוצאת Zeneműkiadó, בודפשט, 1986. מסת"ב 0619001093852
פרנץ ליסט. מכתבים לקוזימה ודניאלה. Mardaga, Sprimont (בלגיה), 1996. מסת"ב 9782870095492
פרנץ ליסט. Briefwechsel mit seiner Mutter. אייזנשטדט, 2000. מסת"ב 9783901517228
עריכה: Liszt 2000. Ferenc Liszt Society, Budapest, 2000. מסת"ב 9789630037297
תרגם: אנדראש שיף : על מוזיקה, מלחינים, על עצמו ; וינס, בודפשט, 2003 + תקליטור. מסת"ב 9789639323995
המוזיקה של פרנץ ליסט. בלשי, בודפשט, 2010. מסת"ב 9789635068357
פרנץ ליסט. Leben und Werk. Böhlau, Köln/Weimar/Wien 2011. מסת"ב 9783412205812
Unveröffentlichte Liszt-Briefe aus Weimar und Dresden. Studia Musicologica, 56 (1). עמ. 39–70. 2015 ISSN 1788-6244
בתרגום: קנת' המילטון: לאחר תור הזהב – מופע פסנתר רומנטי וביצוע מודרני. Rózsavölgyi, בודפשט, 2018. מסת"ב 9786155062384
"לא רק מוזיקאי" – מחקרים על פרנץ ליסט. Rózsavölgyi, בודפשט, 2019. מסת"ב 9786158053327
פרסים והוקרה

1977 – עיטור "למען תרבות סוציאליסטית"
2007 – פרס על שם בנצה סאבולצ'י
לקריאה נוספת

לקסיקון מוזיקלי ברוקהאוז-רימן. עורך אנטל בורונקאי כרך 2 בודפשט, 1984. הוצאת מוזיקה מסת"ב 9633305403
מי זה מי בחיי המוזיקה ההונגרית? עורך אנדראש סקיי. מהדורה 2. בודפשט, 1988. מו"ל מוזיקלי. מסת"ב 9633306728
מי זה מי 2000. עורך ראשי. פטר הרמן. בודפשט, 1999. Greger-Biograph ISSN 1215-7066
ברוחו של ליסט. שיחה עם קלרה המבורגר = מוזיקה XLVII.vf. גיליון 9 (ספטמבר 2004)
האקדמיה ההונגרית למדעים (MTA) – קלרה המבורגר
קנו (אורגון)

| --- | --- |

בית הספר היסודי בקנו
 מדינה:  ארצות הברית ארצות הברית
  מדינה:  אורגון אורגון
 מחוז:  מחוז קלאמת
 שטח:  24.79 קמ"ר
 גובה:  1,252 מטרים
 אוכלוסייה:  ‏
  ‑ ביישוב:  1,980 (2020)
  ‑ צפיפות:  82.62 נפש לקמ"ר (2020)
 קואורדינטות:  42°07′36″N 121°55′44″W﻿ / ﻿42.126667°N 121.928889°W﻿ / 42.126667; -121.928889
 אזור זמן:  UTC -8
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנו(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט קנו(למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט קנו  he tabBackground:;tabBorder:#aaa;defaultTab:0;
קנו (באנגלית: Keno) הוא יישוב לצורכי מפקד אוכלוסין בדרום מחוז קלאמת שבדרום אורגון בארצות הברית. קנו שוכנת בגובה 1,252 מטרים מעל גובה פני הים, דרומית-מערבית לקלאמת פולס על הנהר קלאמת סמוך לכביש 66 (אנ') של אורגון. האוכלוסייה הייתה 1,980 תושבים במפקד האוכלוסין של 2020.
העיירה קנו קרויה כביכול על שם כלב הראשון של מנהל הדואר. היא נקראה בעבר ויטלס פרי (Whittles Ferry) ופלוונה (Plevna). סניף הדואר בקנו הוקם בשנת 1887.
אקלים

הקיץ באזור חמים (אך לא חם) ויבש, ללא טמפרטורות חודשיות ממוצעות מעל 29 מעלות צלזיוס. על פי מערכת סיווג האקלים של קפן, לקנו יש אקלים יבשתי לח, קוד "Dsb" במפות האקלים.
| אקלים בקנו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקנו> ינואר.3.6.-7.72 | אקלים בקנו> פברואר.5.9.-6.51 | אקלים בקנו> מרץ.7.6.-3.3.49 | אקלים בקנו> אפריל.12.0.-2.5.33 | אקלים בקנו> מאי.18.1.0.7.31 | אקלים בקנו> יוני.23.6.5.2.22 | אקלים בקנו> יולי.28.5.8.3.8.6 | אקלים בקנו> אוגוסט.29.5.7.9.11 | אקלים בקנו> ספטמבר.28.8.4.8.16 | אקלים בקנו> אוקטובר.19.-0.3.38 | אקלים בקנו> נובמבר.7.2.-2.7.66 | אקלים בקנו> דצמבר.3.2.-9.82 | אקלים בקנו> שנה.15.6.-0.3.479 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Western Regional Climate Center
ביאורים

↑  ריכוזי אוכלוסייה או קהילות – בארצות הברית, המוגדרים על ידי לשכת מפקד האוכלוסין כחסרי שלטון מקומי עצמאי (unincorporated), המשמשים לצורכי מפקד אוכלוסין, כלומר למטרות סטטיסטיות
הערות שוליים

↑  Keno, Oregon
↑  "KENO, OR (354403". Western Regional Climate Center.
קייסי ג'ונס (צבי הנינג'ה)

ערך זה עוסק בדמות קומיקס. אם התכוונתם למשמעות אחרת, ראו .
| --- | --- |
קייסי ג'ונס, כפי שהופיע על עטיפת החוברת Teenage Mutant Ninja Turtles Micro-Series issue #6 בהוצאת IDW Publishing מיולי 2012. אמנות מאת מייק הנדרסון
קייסי ג'ונס, כפי שהופיע על עטיפת החוברת Teenage Mutant Ninja Turtles Micro-Series issue #6 בהוצאת IDW Publishing מיולי 2012. אמנות מאת מייק הנדרסון
 סוג:  גיבור-על
 הוצאה לאור:  מיראז' סטודיו (1984–1995, 2001–2010) אימג' קומיקס (1996–1999) IDW Publishing (2011 ואילך)
 הופעה ראשונה:  מיראז':: Me, Myself and I #1 (אפריל 1985) IDW: Teenage Mutant Ninja Turtles #1 (אוגוסט 2011)
 יוצרים:  קווין איסטמן ופיטר ליירד
 גילום הדמות:  אליאס קוטיז, סטיבן אמל 
 מידע
 שם אמיתי:  ארנולד ברניד "קייסי" ג'ונס
 כינויים:  האיש במסיכת ההוקי, המשמר האזרחי המחופש, מר ג'ונס הצעיר
 סטטוס:  פעיל
 מקצוע:  לוחם צדק
 כוחות:  ללא כוחות על כושר ואתלטיות ברמה אולימפית
 כלי נשק:  מחבטים ממגוון ענפי ספורט כגון הוקי, בייסבול וגולף
 חברה בקבוצה:  בעל ברית של צבי הנינג'ה, הדרקונים הסגולים החדשים
 סגנון לחימה:  מיומנות גבוהה בנינג'יטסו
 אזרחות:  ארצות הברית 
 דמויות קשורות
 משפחה:  האן (אב) סיד ג'ונס (בן דוד) גבריאלה (אשה, מתה) שאדו (בת מאומצת)
 אויבים:  שרדר 
 
קייסי ג'ונס (באנגלית:  Casey Jones) הוא דמות בדיונית של אנטי-גיבור של המופיע בחוברות הקומיקס צבי הנינג'ה. הדמות הופיעה לראשונה בחוברת Me, Myself and I #1 מאפריל 1985, ונוצרה על ידי הכותב קווין איסטמן והמאייר פיטר ליירד.
ארנולד ברניד "קייסי" ג'ונס הוא לוחם ומשמר אזרחי, ונוצר כפארודיה על גיבורי-על אשר היו בעצמם משמר אזרחי, ביניהם דרדוויל ובאטמן. בניגוד לשאר דמויות המשמר האזרחי, אשר חיפשו נקמה או צדק, קייסי שאב את השראתו לצאת להילחם בפשע מסדרות פשע. קייסי הופיע בהתחלה כאויב של רפאל, כשהדבר המשותף לשניהם היה מתקפותיהם האלימות והאגרסיביות שלהם. קייסי משתמש במחבטי בייסבול וקריקט ומקלות גולף והוקי ככלי נשק, וחובש מסכת הוקי להסתרת זהותו.
את דמותו של קייסי ג'ונס בסרטי הלייב אקשן צבי הנינג'ה וצבי הנינג'ה 3 מגלם השחקן אליאס קוטיז. בנוסף, ב-2011 שוחרר סרט לא רשמי של מעריצים בשמו של ג'ונס, שם גולם על ידי הילריון באנקס. קייסי מופיע בסרט "צבי הנינג'ה: יוצאים מהצללים" בגילום השחקן סטיבן אמל.
ביוגרפיה בדיונית > מיראז' קומיקס

בהרצת מיראז' קומיקס, מוצגים מקורותיו של קייסי ג'ונס בהרחבה. בילדותו, כנופיית "הדרקונים הסגולים" שרפה את חנותו של אביו, וניסתה לסחוט ממנו דמי חסות. ארנולד "קייסי" יצא להתלונן למשטרת ניו יורק, ורמז שאביו נהרג בשרפה. כך או כך, מקרה זה היווה ללא יודעין אבן דרך קטנה ללוחמה העתידית של קייסי בפשע. בעוד הוא גר בניו יורק מלאת הפושעים, קייסי צופה בסדרות פשע רבות, ומחליט לצאת למגר את הפשע בניו-יורק.
כשהוא תוקף מספר פושעים, רפאל מופיע במפתיע ועוצר את קייסי מהריגתם. קייסי ורפאל נלחמים, אך משכינים שלום ביניהם. בהמשך, הוא עוזר לצבים, לספלינטר ולאפריל או'ניל נגד שרדר. השבעה בורחים לבית החווה של אפריל בנורת'המפטון, מסצ'וסטס, שם קייסי נעשה "חלק מהמשפחה" באופן רשמי. כשקייסי הורג בטעות נער אשר ניסה לשדוד אותו, הוא מידרדר לשכרות וגורם נזק למערכת היחסים שלו עם אפריל. במהלך קשת הסיפור "עיר במלחמה", קייסי מחפש אחר אפריל בלוס אנג'לס, אך מתאהב ומתחתן עם אלמנה בהריון בשם גבריאלה. גבריאלה יולדת בת בשם "שאדו", מתה במהלך הלידה ומשאירה את קייסי לטפל בה. שאדו וקייסי עוברים לגור בדירה בבעלות אימו של קייסי, וקייסי מתאחד עם אפריל ומגלה לקורא את שמו האמיתי: ארנולד. לאחר תיקון יחסיו עם אפריל, השניים מתחילים במערכת יחסים רומנטית, בסופה הם מתחתנים. אפריל נוטשת את קייסי (וזאת כשהיא מגלה כי היא תוצר של עט העיוות של קירבי) ועוברת לאלסקה, ובעקבות כך, קייסי הולך למועדוני הלילה השונים כדי להטביע את יגונו. באחד ממועדוני הלילה קייסי נפגש עם קראי, וכך מתחיל קו עלילה אשר מסתיים כאשר הרצת מיראז' נפסקת.
ביוגרפיה בדיונית > IDW Publishing

בהרצה זו, קייסי ג'ונס הוא סטודנט צעיר בעל מלגה ויתום מאם. אימו מתה ממחלת הסרטן, וכך אביו נהפך לאלכוהוליסט זועם שפרק את תסכולו על קייסי. בהזדמנות אחת, רפאל הציל את קייסי מאביו, וזאת כשרפאל נעשה לנווד. השניים נעשו חברים במהירות, ולבסוף קייסי הוצג לשלושת הצבים האחרים.
אזכורים במדיות אחרות > סרטי קולנוע

קייסי מופיע בסרטי הלייב אקשן "צבי הנינג'ה" ו"צבי הנינג'ה 3", בגילומו של השחקן אליאס קוטיז. בגרסה זו, קייסי הוא אלוף הוקי קרח לשעבר אשר פרש לטובת לוחמה בפשע. הוא נאבק לראשונה ברפאל כשזה האחרון תוקף שודדים השודדים תיק, ואף מצליח להביס אותו. הוא חוזר כאשר רפאל נאבק בשבט הרגל על גג בניין, וזוכה (על ידי מיכלאנג'לו) לכינוי "ויין גרצקי על סטרואידים". הוא לוקח חלק בהבסת שבט הרגל וחילוצו של ספלינטר, ואף הוא זה שזוכה להרוג את שרדר. קייסי מסייע לצבים גם בסרט השלישי, וכאשר הצבים נוסעים ליפן הקדומה, אליאס קוטיז מגלם גם אב קדמון של קייסי בשם "ויט". במהלך הסרטים מחליף קייסי את מסכות ההוקי שלו, כשבשלישי המסכה היא לצורך ללמד את החיילים היפניים שהתחלפו עם הצבים את משחק ההוקי.
בסרט האנימציה הממוחשבת "צבי הנינג'ה", קייסי דובב על ידי השחקן כריס אוונס, נשוי לאפריל ושותף של "שומר הלילות" - רפאל. דובב בעברית על ידי אייל פרידמן.
בשנת 2011, סרט מעריצים בשם "קייסי ג'ונס" שוחרר ב-YouTube, ומתאר את מקורו של קייסי ומלחמתו בדרקונים הסגולים. קייסי גולם על ידי הילריון באנקס.
בסדט "צבי הנינג'ה: יוצאים מהצללים" קייסי ג'ונס היה נהג זינזנה, שהסיע את שרדר, ביחד עם ביבופ ורוקסטדי. בהמשך עזר לאפריל ולצבים נגדם ונגד קראנג. דובב בגרסה העברית על ידי מירון אהרונוביץ'.
בסרט "עלייתם של צבי הנינג'ה הסרט" קייסי ג'ונס הגיע מהעתיד והוא היה תלמיד של לאונרדו והבן של קסנדרה ג'ונס בזמן שלו הקראנג פלשו לכדור הארץ בעזרתו של מיכלאנג'לו הוא חזר בזמן בשביל להשיג את המפתח שפותח את השער שמזמן את קראנג כדי שהקראנג לא יפלשו לכדור הארץ.
אזכורים במדיות אחרות > סדרות אנימציה וטלוויזיה

קייסי מופיע בסדרה משנת 1987, שם אימץ את התנהגותו מהארי המזוהם. דמותו דובבה על ידי פט פראלי. בגרסה העברית על ידי שי זורניצר.
ארנולד "קייסי" ג'ונס הבן מופיע בהרחבה בסדרה נוספת משנת 2003, אך שם מתחתן עם אפריל. סיפור מקורו זהה לסיפור מקורו בקומיקס, כשבאחד הפרקים מצוין שהצבים לימדו אותו איך להילחם (כל אחד לחוד) טרם המפגש הראשון בינו לבין רפאל כמה שנים אחר כך. נינו של קייסי נקרא "קודי", ורפאל מציין כי יש בין השניים משהו במשותף. הוא דובב על ידי מארק תומפסון. בגרסה העברית על ידי עמי מנדלמן.
קייסי מופיע גם בצבי הנינג'ה, בדיבובו של ג'וש פק. הוא נראה מודע לקיומם של מוטאנטים, ובעל אופי פלרטטני. בהופעתו הראשונה, קייסי מבקש מאפריל ללמד אותו טריגונומטריה, וכך מעורר את קנאתו של דונטלו. קייסי מגן על אפריל, בין היתר, מאיש המוטגן, משבט הרגל ומקראי. קייסי פוגש לראשונה את רפאל רק בפרק "הטוב, הרע וקייסי ג'ונס" מ-2 בפברואר 2014, שבו הוא מכה את כנופיית הדרקונים סגולים. קייסי עוזר לצבים להציל את אפריל מידיו של בקסטר סטוקמן, ובפרק "Newtralizer!" הוא מודרך על ידי רפאל ללוחמה במפלצות ענק. דובב בגרסה העברית על ידי אור דגן.
ב"עלייתם של צבי הנינג'ה" קייסי ג'ונס מוצג לראשונה כבחורה בשם "קסנדרה ג'ונס". קסנדרה החלה כמתלמדת בשבט הרגל. לאחר שהשבט התפרק, היא הקימה שבט של צופות שמוכרות עוגיות מתוך מטרה להגיע אל השלטונות. בעת ששבתה את ספלינטר, הוא לימד אותה את תורתו (כולל סרטוני הרשת שהוציא כשהיה אנושי).בהמשך שבה אל שבט הרגל לאחר שובו של שרדר, אך לבסוף בגדה בו עם הצבים.
אזכורים במדיות אחרות > משחקי וידאו

קייסי הירבה להופיע במשחקי הווידאו השונים שנעשו על צבי הנינג'ה, ובמשחק "צבי הנינג'ה: משימות מנהטן" הוא מציל את הצבים כשהם מאבדים את אחוזי בריאותם.
קסדת צלילה

קסדת צלילה סובייטית עשויה נחושת ופליז עם שלושה פתחים
קסדת צלילה מודרנית מדגם Kirby Morgan SuperLite 37
קסדת צלילה משמשת בעיקר צוללים מקצועיים העוסקים בצלילה באספקת אוויר על מימית, אם כי קיימים דגמים אחדים המותאמים לשימוש בצלילת סקובה.
הקסדה אוטמת את מגע ראשו של הצולל עם המים, מאפשרת לו לראות היטב מתחת למים ומספקת לו גז לנשימה. כמו כן מגינה הקסדה על ראשו של הצולל כאשר הוא עוסק בעבודה כבדה או מסוכנת, ובדרך כלל מספקת לו תקשורת קולית עם השטח (ואם הדבר אפשרי – גם עם צוללים אחרים). אם צולל חבוש קסדת צלילה מאבד את הכרתו אך עדיין נושם, תישאר הקסדה במקומה ותוסיף לספק לו אוויר לנשימה עד חילוצו. לעומת זאת, את וסת הצלילה הטיפוסי המשמש צוללים ספורטיביים יש להחזיק בפה, ואם יישמט מפיו של צולל שאיבד את הכרתו – הצולל יטבע (לא כך הדבר עם מסיכת פנים שלמה, הממשיכה לספק אוויר לצולל גם כשהכרתו התערפלה.)
לפני המצאת וסת צריכת האוויר (demanding valve), המספק אוויר לפי דרישת הצולל, קיבלה הקסדה אספקת אוויר רצופה. גז הנשימה הוזרם לתוכה בספיקה קבועה, בלא התייחסות לצורכי הנשימה של הצולל, והתנקז החוצה דרך שסתום סניקה. רוב הקסדות המודרניות כוללות שסתום צריכה, כך שהקסדה מספקת את גז הנשימה רק כאשר הצולל נושם. קסדות באספקה רצופה צורכות כמויות גז נשימה גדולות הרבה יותר מאשר אלו המצוידות בווסת; שיטה זו עשויה לעורר בעיות לוגיסטיות, והיא מאוד יקרה כאשר משתמשים בתערובות גזי נשימה מיוחדות. כמו כן יוצרת זרימת האוויר הרצופה רעש בלתי פוסק בתוך הקסדה, המפריע לקיום תקשורת תקינה. עדיין משתמשים בקסדות בעלות אספקה רצופה בצלילה בחומרים מסוכנים (HAZMAT), משום שעל־הלחץ השורר בתוכה מונע את חדירת החומר המסוכן כשקיימת סכנה לפגיעה באטימות חליפת הצלילה או הקסדה. קסדות מסוג זה עדיין נפוצות יחסית בצלילה במים רדודים, בה תצרוכת גז היא עניין משני, ובצלילה בסביבה רדיו־אקטיבית, משום שיש להיפטר מהן לאחר זמן מה בשל חשיפתן לקרינה.
אטימת הצוואר ברוב הקסדות המודרניות נעשה באמצעות "צווארון אוטם" ("neck dam") מנאופרן הנפרד מן הקסדה, ועל כן מאפשר לצולל לבחור את חליפת הצלילה בהתאם לסביבת הצלילה. כאשר מרכיבים את הצווארון האוטם על חליפה יבשה (dry suit), מבודד הגוף כולו מסביבת הצלילה, והקסדה מעניקה תוספת מסוימת של הגנה וחום. כאשר הצלילה נעשית בסביבה מסוכנת, כמו מי שפכים או כימיקלים מסוכנים, מחוברת הקסדה ונאטמת אל חליפה יבשה מיוחדת, המבודדת ומגינה על הצולל. ציוד צלילה זה הוא המקבילה המודרנית של חליפת הצלילה הסטנדרטית ההיסטורית מ"דגם 5".
קאסיו ראמוס

קאסיו ראמוס (בפורטוגזית: Cássio Ramos; נולד ב-6 ביוני 1987), ידוע גם בשמו הפרטי קאסיו, הוא כדורגלן ברזילאי המשחק בעמדת השוער בקורינתיאנס ובנבחרת ברזיל.
קריירת מועדונים

קאסיו התחיל את הקריירה שלו במחלקת הנוער של גרמיו. ב-26 באוקטובר 2006 ערך את הופעת הבכורה שלו בקבוצה הבוגרת בניצחון 1–2 נגד פלומיננסה.
בקיץ 2007 חתם בפ.ס.וו. איינדהובן מליגת העל ההולנדית. ב-18 בינואר 2009 קאסיו ערך את הופעת הבכורה שלו בתיקו 1-1 נגד רודה. לקראת סוף חלון ההעברות, הושאל לספרטה רוטרדם עד לסיום העונה. בעונת 2010/2011 קאסיו הפך לשוער השלישי של פ.ס.וו. ורשם שתי הופעות בליגה.
ב-28 בספטמבר 2011 קאסיו חזר לברזיל וחתם בקורינתיאנס. ב-10 במאי 2012 קאסיו ערך את הופעת הבכורה שלו בקבוצה בניצחון 0–3 נגד אמלק במסגרת גביע הליברטדורס. קאסיו נבחר לשוער המצטיין של גביע העולם לקבוצות 2012.
קריירה בינלאומית

בצעירותו, קאסיו שיחק בנבחרת הנוער של ברזיל אף השתתף עמה בגביע העולם בכדורגל עד גיל 20 בשנת 2007.
באותה שנה הוא קיבל את זימון הבכורה שלו לנבחרת הבוגרת, אך את הופעת הבכורה שלו בנבחרת ערך רק ב-10 בנובמבר 2017 במשחק ידידות נגד יפן. קאסיו נכלל בסגל הנבחרת לקראת מונדיאל 2018.
תארים

ליגת העל ההולנדית: 2007/2008
מגן יוהאן קרויף: 2008
ליגת העל הברזילאית: 2015, 2017
קופה ליברטדורס: 2012
גביע העולם למועדוני כדורגל: 2012
גביע רקופה סודאמריקנה: 2013
אליפות מחוז פאוליסטה: 2013, 2017, 2018
קופה אמריקה: 2019
קונטרה-טנור

קונטרה-טנור הוא קול שירה גברי המקביל במנעדו לקול האלט והמצו-סופרן. לעיתים נדירות הוא אף מקביל לקול הסופרן על ידי שימוש בפלסט.
הקול היה בשימוש במקהלות באירופה החל מאמצע המאה ה-16, הוא שימש בפוליפוניה ובמיוחד במנעד האלט. המונח עצמו נטבע באמצע המאה ה-17 באנגליה. במהלך התקופה הרומנטית הפופולריות של הקול עלתה ומספר מלחינים כתבו במיוחד לקול זה. במחצית השנייה של המאה ה-20 חזר הקול להיות פופולרי וגם הרפרטואר לו גדל.
היסטוריה

ביצירות הפוליפוניות של המאה ה-14 ותחילת המאה ה-15 היה הקונטרה-טנור קול שהתווס ל"סופריוס" (הקול העליון) ולטנור. בעקבות כתיבת יצירות בעלות ארבעה קולות, כמו של יוהנס אוקכם ויאקוב אוברכט, התפצל הקול ל"קונטרה-טנור אלט" ול"קונטרה-טנור בס" אשר היו בהתאמה מעל ומתחת לטנור. באיטליה הפך "קונטרה-טנור אלט " לאלט, בצרפת ל-Haute-contre ובאנגליה לקונטרה-טנור.
בכנסייה הקתולית בתקופת הרנסאנס נאסרה שירת נשים בכנסיות. בשל כך, הקונטרה טנור שימש כתחליף לקולות הנשיים במוזיקה הליטורגית. כאשר החלה אופנת הקסטרטו בתחילת המאה ה-17 התפתחה חשיבות ייחודית לקול ונכתבו לו תפקידים באופרות המוקדמות.
ראו גם

זמרי קונטרה-טנור
קסטרטו
קסטראטים מפורסמים
לקריאה נוספת

Appelman, D. Ralph (1986). The Science of Vocal Pedagogy: Theory and Application. Indiana University Press. ISBN 978-0-253-20378-6.
Boldrey, Richard (1994). Guide to Operatic Roles and Arias. Caldwell Publishing Company. ISBN 978-1-877761-64-5.
Giles, Peter (1982). The Countertenor. Muller Publishing Co..
Giles, Peter (2005). A Basic Countertenor Method. Kahn & Averill Publishers. ISBN 978-1-871082-82-1.
Howell, Ian. "Countertenor Technique: An Introduction to Concepts". The Countertenor Voice (Apr 2011).
קנת בילבי
ספריו

New star in the Near East, Doubleday, 1950.
The General: David Sarnoff and the rise of the Communications Industry, Harper and Row, 1986
הערות שוליים

↑  קנת בילבי, 'דרך בורמה' אוירית - לנגב, באתר 'עיתונות יהודית היסטורית', ‏24/8/1948
↑  קנת בילבי: "דרך כוכב במזרח התיכון" עמודים 30-31
| --- | --- |
בקרת זהויות :  NLI: 987007279501405171  ISNI: 0000 0000 3289 8645  LCCN: n90606470  NTA: 143296833  SUDOC: 08393135X  VIAF: 23754673   WorldCat (עם VIAF): 23754673
קסיאוזאורוס

| קסיאוזאורוס> תקופה |
| --- | --- |
יורה תיכון 169–163 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: נאורניתיסציה
סוג:: קסיאוזאורוס
מין:: Xiaosaurus dashanpensis
שם מדעי
 Xiaosaurus

קסיאוזאורוס (שם מדעי: Xiaosaurus; בסינית: "Xiáo" - דרומי, "Saurus" - לטאה, כלומר: "לטאה דרומית") הוא סוג של דינוזאור בן לקבוצה בעלי אגן דמוי עוף שחי במשך היורה התיכון, לפני 169 עד 163 מיליון שנה מזמננו.
מאובני הקסיאוזאורוס נתגלו בסין במחוז סצ'ואן וכללו שתי דגימות בתצורת שאשימיאו (אנ'). סוג זה הוגדר ב-1983 בידי החוקר דונג ג'ה-מינג (Dong Zhiming) וטאנג זילו (Tang Zilu). בסוג כלול מין אחד - Xiaosaurus dashanpensis, הקרוי על שם האזור "Danshanpu".
הקסיאוזאורוס נחשב לאחד מראשוני בעלי האגן דמוי העוף, והוא קרוב בעיקר להיפסילופודון או ללסוטוזאורוס וכן לאגיליזאורוס שהתגלה לצידו, וכמה חוקרים רואים בו בן למשפחת ההיפסילופודוניים או הפברוזאוריים, אף שבימינו הוא נחשב לטקסון מוטל בספק. אורך עצם הירך שלו הגיע ל-11 סנטימטרים ואורכו הכולל הגיע למטר אחד. היה זה יצור דו-רגלי אוכל צמחים שנע במהירות כדי לברוח מאויבים כמו הסינרפטור או היאנגצ'ואנוזאורוס שחיו באזור.
קסווירה הולנדר

| --- | --- |

 לידה:  15 ביוני 1943 (בת 81) סורבאיה, איי הודו המזרחיים ההולנדים 
 מדינה:  ממלכת ארצות השפלה 
 מקום לימודים:  Barlaeus Gymnasium 
 שפות היצירה:  אנגלית 
 www.xavierahollander.com
 
קסווירה הוֹלַנדֶר (בהולנדית: Xaviera Hollander; נולדה ב-15 ביוני 1943) היא זונה לשעבר ומנהלת בית בושת הולנדית, שזכתה לפרסום בזכות ספרים שפרסמה על חוויותיה בתחום עיסוקה.
הולנדר נולדה בשם קסווירה דה פריס (Xaviera de Vries) באינדונזיה, שהייתה אז מושבה הולנדית. בשנתיים הראשונות לחייה, במהלך מלחמת העולם השנייה, שהתה הולנדר עם הוריה במחנה מעצר יפני ואחריה שבה משפחת דה פריס להולנד. במלאת לה עשרים הגרה הולנדר לדרום אפריקה ומשם עברה לניו יורק ונוכח שכר עבודתה הנמוך החלה עוסקת בזנות, ואחר כך הפכה בעלת בית זונות. בשנת 1971 נעצרה הולנדר בעוון זנות וגורשה מארצות הברית להולנד.
אותה שנה פרסמה הולנדר את זכרונותיה כזונה וכמנהלת בית זונות במנהטן בספר "The Happy Hooker" (תורגם לעברית כ"בית התענוגות"). הספר זכה להצלחה גדולה ותורגם לשפות רבות. בשנים שחלפו מאז התגוררה הולנדר במדינות שונות, בהן קנדה, הולנד וספרד, פרסמה כמה ספרים נוספים, הפיקה מספר מחזות ואף כתבה לאורך שנים טור ייעוץ בירחון "פנטהאוז".
הולנדר נישאה מספר פעמים. בשנת 1997 הכריזה כי הפכה לסבית. עשר שנים מאוחר יותר נישאה לגבר הולנדי צעיר ממנה, עמו היא מתגוררת באמסטרדם.
ספריה שתורגמו לעברית

בית התענוגות, הוצאת דמה, תשל"ה. עברית: אליעזר כרמי
שעשועי מין, הוצאת אלבית, 1978. עברית: מיכה ינאי
קנת בילר

| --- | --- |

 לידה:  23 בדצמבר 1964 (בן 59)
 מדינה:  ארצות הברית 
 תקופת הפעילות:  מ-1992
 מקום לימודים:  אוניברסיטת בראון
 פרופיל ב-IMDb
 
קנת בילר (באנגלית: Kenneth Biller; נולד ב-23 בדצמבר 1964) הוא מפיק, תסריטאי ובמאי טלוויזיה אמריקאי.
קורות חיים

בילר למד באוניברסיטת בראון בפרובידנס שברוד איילנד.
נשוי להופ והם הורים לבת ובן וגרים בלוס אנג'לס שבקליפורניה.
פילמוגרפיה

| שנה | סרט או סדרת טלוויזיה | כתיבה | בימוי |
| --- | --- | --- | --- |
| 1992 | בוורלי הילס 90210 | 3 פרקים |  |
| 1993 | תיקים באפלה | פרק אחד |  |
| 1995 | Hawkeye | פרק אחד |  |
| 1995–2001 | מסע בין כוכבים: וויאג'ר | 35 פרקים | 2 פרקים |
| 1999 | The Last Man on Planet Earth | סרט טלוויזיה |  |
| 2002 | מלאך שחור |  | 2 פרקים |
| 2002–2004 | סמולוויל | 5 פרקים | 4 פרקים |
| 2004 | החוף הצפוני | 2 פרקים | 2 פרקים |
| 2005–2006 | הפנטגון | 3 פרקים | פרק אחד |
| 2006–2007 | Six Degrees | פרק אחד |  |
| 2008–2010 | אגדת המחפש | 26 פרקים |  |
| 2012–2015 | תפיסה | 10 פרקים | 2 פרקים |
| 2014 | אינטליג'נס |  | פרק אחד |
| 2017 | גאון | 10 פרקים |  |
קאסיודורוס

| --- | --- |

 לידה:  487? Scylletium, קטנצארו, איטליה 
 פטירה:  583 (בגיל 96 בערך) Scylletium, איטליה 
 מדינה:  האימפריה הביזנטית 
 תפקיד:  סנאטור ברומא העתיקה 
 השקפה דתית:  נצרות קתולית 
 
פאביוס מאגנוס אורליוס קאסיודורוס סנאטור (בלטינית: Flavius Magnus Aurelius Cassiodorus Senator;‏ 485 לערך – 585 לערך), המוכר כקאסיודורוס, היה מדינאי, סופר ואחד האבות המייסדים של תרבות ימי הביניים.
ביוגרפיה

נולד בסולציום שבקלבריה, בן למשפחת אצולה סורית שישבה באיטליה, את הקריירה התחיל כחבר-מועצה ועוזר לאביו, שהיה מושל סיציליה. רכש לעצמו שם כמומחה הבקי בחוקים. כיהן כקוואיסטור בשנים 507–511, כקונסול ב-514, וכראש האדמיניסטרציה (Magister officiorum) אצל המלך האוסטרוגותי תיאודריך הגדול ואצל בנו. התבלט כמשכיל וכתב על תקופתו.
בשנת 537 או 538, אחרי שהביזנטים כבשו את איטליה, עזב את איטליה לקונסטנטינופול, שם שהה למעלה מעשור והתעמק בשאלות דתיות. קאסיודורוס שילב בהשכלתו את המערב והמזרח, את התרבות היוונית, הרומית והגותית. שילב ידע דתי קתולי עם אריאני. 
כאשר חזר לאיטליה, ייסד מנזר על אדמות אחוזתו לחוף הים היוני. כתב תקנון נזורה בו הטיל על הנזירים טיפול בקניינים רוחניים ושמירתם. אסף כתבי יד עתיקים ודאג להעתקתם, תמך במדע ובטכנולוגיה – התקין שעוני שמש, שעוני מים ומכשירים דומים. כתב (או דאג שיכתבו בשמו) ספר המתאר את המלכים הגותיים, ספרי לימוד וספר דקדוק.
קאסיודורוס כתב חיבור שבו הנחה נזירים איך להעתיק ספרים ובו אמר שהעתקת כתבי-יד היא דרכו של הנזיר בהתמודדות עם השטן ועם פיתוייו, פרסם ספר על חוקי הכתיב, תרגם את "קדמוניות היהודים" של יוסף בן מתתיהו מיוונית עתיקה ללטינית.
בשנים 2021-2020 הוכרז כ"משרת האל" על ידי הכנסייה הרומית-קתולית